ตกขาวมีสีเขียว-เหลืองค่ะ มีอาการคันร่วมด้วยแต่เป็นบางช่วงไม่ตลอดเวลา ตกขาวไหลออกมาทุกวันค่ะ แล้วก็อวัยวะเพศ(แคมใน)ไม่เท่ากันมีข้างนึงบวมกว่าอีกข้างค่ะ ไม่เคยมีเพศสัมพันธ์เลยค่ะหรือช่วยตัวเองก็ไม่เคยเลยค่ะ เกิดจากอะไรหรอคะ
สวัสดีค่ะ อาการตกขาวมีสีเขียวปนเหลือง คันด้วย ออกมาทุกวัน อาจจะเกิดจาก การติดเชื้อของช่องคลอดหรือปากมดลูก การมีการระคายเคืองช่องคลอดจากการถูกสวนล้าง เนื้องอกในปากมดลูก โดยการติดเชื้อที่ช่องคลอดหรือปากมดลูกนั้น อาจจะเป็นเชื้อที่เกี่ยวกับโรคติดต่อทางเพศสัมพันธ์เช่นหนองใน เชื้อกลุ่มโพรโทซัว หรืออาจเป็นเชื้อราที่อยู่ในช่องคลอดอยู่แล้วกรณีไม่เคยมีเพศสัมพันธ์มาก่อนเลย ก็อาจจะนึกถึงกลุ่มการติดเชื้อราในช่องคลอดได้มากที่สุด ซึ่งเกิดจากการขาดสมดุลของช่องคลอดเองเช่นจากการสวนล้าง ความอับชื้น การเป็นเบาหวานที่คุมไม่ดีในเบื้องต้น งดการมีเพศสัมพันธ์ ไม่สวนล้างช่องคลอด ยังไม่ซื้อยาเหน็บใดๆมาใช้เองเพราะยังไม่ทราบการวินิจฉัยที่แน่นอน ถ้าอาการยังเป็นมากต่อเนื่อง ไม่หายไป คันเยอะ ควรไปพบแพทย์เพื่อตรวจร่างกายจริงให้ได้การวินิจฉัยที่แน่ชัด และรักษาตามสาเหตุนั้นๆ